Tanrıbermiş bekligi
Tanrıbermiş bekligi (turkcha: Tanrıbermiş Beyliği) — gʻarbiy Onadoʻlida XI asrda mavjud boʻlgan kichik va qisqa umrli turk-islom bekligi. 1071-yilgi Malazgirt jangidan soʻng, koʻplab turkman beklari singari Onadoʻliga hujumlar uyushtirgan Tanrıbermiş 1074-yilda Vizantiya imperiyasidan Efes shahrini tortib oldi va oʻzini Efes beki deb eʼlon qildi. Uning bekligi hududi Filadelfiya (hozirgi Alashehir) va Efesni oʻz ichiga olgan. Ammo 1098-yilda Birinchi salib yurishlari davomida Vizantiya va xristianlar qoʻshini qoʻmondoni Aleksis I tomonidan Efes egallanishi bilan beklik ham tugatildi. Turklar taxminan ikki asr davomida, yaʼni Aydınoğulları bekligi davrigacha gʻarbiy Onadoʻluga kira olmadilar. Filadelfiya hududlari turklar tomonidan 1390-yilgacha bosib olinmagan.